**粵語音系**包括粵語嘅聲母，韻母同埋聲調。

聲母
--

粵語嘅聲母通常有20個左右。以下係廣州粵語同南寧粵語嘅聲母：

|  | 唇音 | 齒齦音 | 硬齶音 | 軟齶音 | 喉音 |
| --- | --- | --- | --- | --- | --- |
| 非噝音 | 噝音 | 單輔音 | 唇化音 |
| 塞音、**塞擦音** | 唔送氣 | 幫　p | 端　t | 精　t͡s |  | 見　k | 古　kʷ | 亞　ʔ |
| 送氣 | 滂　pʰ | 透　tʰ | 清　t͡sʰ |  | 溪　kʰ | 困　kʷʰ |  |
| 鼻音 | 明　m | 泥　n |  |  | 我　ŋ |  |  |
| 擦音 | 非　f |  | 心　s |  |  |  | 曉　h |
| 近音 |  |  |  | 以　j |  | 云　w |  |
| 邊擦音 |  | ɬ |  |  |  |  |  |
| 邊近音 |  | 來　l |  |  |  |  |  |

按音質分嘅11隻現代標準粵語元音
其中/ɬ/係廣州粵語無嘅，但係南寧粵語同好多其他粵語方言都有。

廣州同南寧嘅粵語已經無咗濁輔音，只淨返送氣同唔送氣嘅分別；但有啲粵語方言（例如四邑話同陽江話）都有濁輔音甚至複輔音。

韻母
--

現代標準粵語嘅元音有學者認為有8隻，有學者認為有11隻。有學者認為，粵語元音有（單純嘅）長短對立，但亦有學者認為，粵語「長元音」同「短元音」之間有音質差別，而唔單止係長短分別。此外，其中兩隻元音有人認為係/e/同/o/，亦有人認為係/ɪ/同/ʊ/。文讀音有九套韻尾，包括/-p̚/、/-t̚/、/-k̚/三套入聲韻尾。粵語入聲承陽，同部位嘅韻尾擺埋一齊，方便對照。括住嘅係非標準韻母。

現代標準粵語韻母表| 韻腹→
韻尾↓ | a | ɐ | ɛ | e | œ | ɵ | ɔ | o | i | ɪ/e | y | u | ʊ/o |
| --- | --- | --- | --- | --- | --- | --- | --- | --- | --- | --- | --- | --- | --- |
| ∅ | a |  | ɛ |  | œ |  | ɔ |  | i |  | y | u |  |
| i～y | ai | ɐi |  | ei |  | ɵy | ɔy |  |  |  |  | uy |  |
| u | au | ɐu | （ɛu） |  |  |  |  | ou | iu |  |  |  |  |
| m | am | ɐm | （ɛm） |  |  |  |  |  | im |  |  |  |  |
| p | ap | ɐp | （ɛp） |  |  |  |  |  | ip |  |  |  |  |
| n | an | ɐn |  |  |  | ɵn | ɔn |  | in |  | yn | un |  |
| t | at | ɐt | （ɛt） |  | （œt） | ɵt | ɔt |  | it |  | yt | ut |  |
| ŋ | aŋ | ɐŋ | ɛŋ |  | œŋ |  | ɔŋ |  |  | ɪŋ/eŋ |  |  | ʊŋ/oŋ |
| k | ak | ɐk | ɛk |  | œk |  | ɔk |  |  | ɪk/ek |  |  | ʊk/ok |

聲調
--

内文：粵語聲調
喺語義角度來講，現代標準粵語有六隻聲調：陰平、陽平、陰上、陽上、陰去同陽去；粵語亦有入聲，有啲學者就將入聲分列做獨立聲調：上陰入／高陰入、下陰入／低陰入、陽入。有人將上陰入、下陰入分別叫做陰入同中入其實係錯誤叫法，爾啲調名會令人誤以為入聲喺同時三分；其實入聲由中古音到粵語先分化咗做陰陽入，陰入之後先分上下。另外，廣州話重有陽平調嘅入聲字，不過通常只會出現喺變讀，而爾啲變讀喺南寧白話幾乎唔會出現。入聲調值如果係平調，個數就齋寫一次。

**現代標準粵語聲調**[未記出處或冇根據]| 聲調名 | 陰平 | 陰上 | 陰去 | 陽平 | 陽上 | 陽去 | 上陰入
／高陰入 | （「新入」、「上入」） | 下陰入／低陰入 | 陽入 |
| 調值 | 55 | 51；53 | 35；15；14 | 44；33 | 11；21 | 13；23 | 22 | 5 | 51；53 | 35；15；14 | 4；3 | 2 |
| 調形
（國際音標） | ˥ | ˥˩；˥˧ | ˧˥；˩˥；˩˦ | ˦；˧ | ˩；˨˩ | ˩˧；˨˧ | ˨ | ˥ | ˥˩；˥˧ | ˧˥；˩˥；˩˦ | ˦；˧ | ˨ |
| 漢字舉例 | **溫閹三** | **搵掩九** | **韞厭四** | **雲嫌零** | **尹染五** | **運驗二** | **屈𨋢七** | 喉**核**
扇**葉**
**鹿**仔 | **挖醃八** | **鷸頁六** |
| 調號 | 1 | 2 | 3 | 4 | 5 | 6 | 1；7 | 6-2（表變調） | 3；8 | 6；9 |
| 國際音標（調形只標一種） | wɐn**˥**
jim**˥**
sam**˥** | wɐn**˧˥**
jim**˧˥**
kɐu**˧˥** | wɐn**˦**
jim**˦**
sei**˦**／si**˦** | wɐn**˩**
jip**˩**
lɪŋ**˩** | wɐn**˩˧**
jim**˩˧**
ŋ**˩˧** | wɐn**˨**
jim**˨**
ji**˨** | wɐt**˥**
lip**˥**
t͡sʰɐt**˥** | wɐt˨꜔꜒
jip**˨꜔꜒**
lʊk**˨꜔꜒** | wat**˦**
jip**˦**
pat**˦** | wɐt˨
jip**˨**
lʊk**˨** |
| 粵拼 | wan**¹**
jim**¹**
saam**¹** | wan**²**
jim**²**
gau**²** | wan**³**
jim**³**
sei**³**／si**³** | wan**⁴**
jip**⁴**
ling**⁴** | wan**⁵**
jim**⁵**
ng**⁵** | wan**⁶**
jim**⁶**
ji**⁶** | wat**¹**
lip**¹**
cat**¹** | wat**⁶²**
jip**⁶²**
luk**⁶²** | waat**³**
jip**³**
baat**³** | wat**⁶**
jip**⁶**
luk**⁶** |

同時，好多種粵語方言嘅：

* 陽平調調值係31而唔係11；
* 調值55同調值11唔係同一聲調。[*唔該解釋係乜東東*]

歷史變化
----

同其他語言一樣，粵語聲音喺度不斷變化，過程中越來越多母語使用者將某啲音讀成遞個音。

### 陽入對調

一直以嚟，廣東話都有陽入對調呢種現象，會將陽聲韻（中文：陽聲韻）（鼻尾韻母，light rime）同入聲韻（塞尾韻母，checked rime）對調同交換讀。通常有陽入對調嘅字會以一對組合嘅形式出現，而呢啲組合好多時都有類近意思。例子有拎（l/ning1）同埋搦（l/nik1）、揈（fing6）同埋扐（fik6）、冚（kam2）同埋扱（kap1）等。

### 齒齦音同齦齶音合流

過去影響廣東話嘅一個轉變係喺19世紀末同20世紀初發生嘅齒齦音同齦齶音（有時叫齒齦後音）合流。呢種對立喺1950年代之前出版嘅好多廣東話字典同發音指南都有紀錄，但喺任何現代粵語字典中唔再區分兩者。

記錄爾種對立嘅出版物包括：

* Williams, S. *A Tonic Dictionary of the Chinese Language in the Canton Dialect*, 1856.
* Cowles, R. *A Pocket Dictionary of Cantonese*, 1914.
* Meyer, B. and Wempe, T. *The Student's Cantonese-English Dictionary*, 3rd edition, 1947.
* Chao, Y. *Cantonese Primer*, 1947.

噝音脫齶化令好多曾經唔同嘅字聽落一樣。作為比較，爾種區別仍然喺現代標準普通話中，大多數喺廣東話嘅齦齶音對應於喺普通話嘅捲舌音，例如：

| 音類 | 字 | 現今粵語 | 1950年代前粵語 | 現代標準漢語（普通話） |
| --- | --- | --- | --- | --- |
| 不送氣塞擦音 | 將 | /tsœːŋ/（齒齦） | /tsœːŋ/（齒齦） | /tɕi̯ɑŋ/（齦齶） |
| 張 | /tɕœːŋ/（齦齶） | /tʂɑŋ/（捲脷） |
| 送氣塞擦音 | 槍 | /tsʰœːŋ/（齒齦） | /tsʰœːŋ/（齒齦） | /tɕʰi̯ɑŋ/（齦齶） |
| 昌 | /tɕʰœːŋ/（齦齶） | /tʂʰɑŋ/（捲脷） |
| 擦音 | 相 | /sœːŋ/（齒齦） | /sœːŋ/（齒齦） | /ɕi̯ɑŋ/（齦齶） |
| 傷 | /ɕœːŋ/（齦齶） | /ʂɑŋ/（捲脷） |

儘管上述參考文獻觀察到區別，但大多數人重注意到，當時已經出現咗脫齶化現象。Williams（1856）寫：

>  The initials *ch* and *ts* are constantly confounded, and some persons are absolutely unable to detect the difference, more frequently calling the words under *ts* as *ch*, than contrariwise. 
> 
> 

Cowles（1914）寫：

>  "s" initial may be heard for "sh" initial and vice versa. 
> 
> 

爾種齶音化差異嘅痕蹟有時反映喺香港政府粵語拼音。例如，好多名拼寫為*sh*，即使*sh*（/ɕ/）唔再用作字音。例如「石」姓（/sɛːk˨/）通常羅馬化做*Shek*，同地名沙田/saː˥　tʰiːn˩/。

齦齶擦音同捲舌擦音喺普通話中互補分佈，其中齦齶擦音以前只發生/i/同/y/前，然而，普通話亦保留咗介音/i̯/同/y̯/，正如上述所舉例子。廣東話喺某啲時候喺佢歷史上已經失去咗介音，講話者降低咗區分某啲義音字嘅能力。

喺現代香港，好多年輕講話者都唔分某啲音素對，例如泥母/n/同來母/l/[未記出處或冇根據]，並將一種合併到另一種，一律讀嗮/l/。雖然通常認為呢樣嘢唔正式，譴責為「懶音」，但係真係變得越來越普遍，又影響其他粵語地區（睇香港粵語）[未記出處或冇根據]，但係唱歌嗰陣，大多數啲歌手都有分/n/同/l/。/ɔː/前嘅/k/同/kʷ/。

參考
--

1. ↑  "Cantonese Transcription Schemes Conversion Tables - Finals". Research Centre for Humanities Computing, The Chinese University of Hong Kong. 喺March 5, 2019搵到.
2. ↑  Bauer, Robert S; Benedict, Paul K. (1997). *Modern Cantonese Phonology* 摩登廣州話語音學 (英文). Berlin: De Gruyter Mouton. p. 47. doi:10.1515/9783110823707. ISBN 3-11-014893-5.
3. ↑  劉叔新：《粵語壯傣語問題：附語法語義詞彙問題探討》，（北京：商務印書館，2006），ISBN 7-100-04660-2。
4. ↑  馬詩帆、葉彩燕《Cantonese: A Comprehensive Grammar》，Routledge出版社，2006年版第17頁話：「（「力」同「拎」嘅韻核）... is more like the vowel sound in English *late* but is shorter.」；而第18頁又指出：「熟」嘅韻核處於/u/同/ɔ/之間。
5. ↑  本表參考馬詩帆、葉彩燕《Cantonese: A Comprehensive Grammar》，Routledge出版社，2006年版第19頁，加埋南寧粵語有但係廣州粵語無嘅韻母，同埋一啲見於白讀唔見於文讀嘅元音。
6. 1 2  Yue-Hashimoto, Oi-Kan (1972). *Studies in Yüe Dialects 1: Phonology of Cantonese* (英文). Cambridge University Press. p. 92.